Nizky tlak
Dobry den, chcem sa opýtať mám 16 (183cm 61kg) rokov a pociťujem nízsky tlak pomaly rok (hlavne pri strese) a neviem si s tým rady, bol som už aj u kardiologičky a dostal som odpoveď, že to je iba dočasné (kvôli tomu lebo som tínedžer rastiem a kvôli tomu mi nestihajú sa vyvíjať cievy). Ďakujem.
Dobrý deň.
Ďakujeme za Vašu otázku.
Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach.
Príčiny nízkeho tlaku nie sú presne dané. Môže ho spôsobiť dehydratácia, konzumácia alkoholu, nedostatok vitamínov a minerálov, nedostatočný pohyb a slabá fyzická kondícia, úpal, vyčerpanosť, stres, nedostatočná funkcia štítnej žľazy, diabetes, dilatácia ciev a iné.
Na zvýšenie tlaku sa ako preventívne opatrenia odporúča zmena životosprávy, dostatočný príjem tekutín, prípadne minerálnych vôd obohatených o sodík. Odporúča sa viac soliť, prijímať vitamíny a minerálne látky. Vhodné je častejšie prijímať menšie porcie jedla, pretože veľká porcia jedla naraz, môže taktiež znížiť tlak. Pomôcť môžu nápoje s obsahom kofeínu ako káva, zelený čaj.
Funkciu obehového systému podporuje aj striedavá studená a teplá sprcha.
Želám pekný zvyšok dňa.
S pozdravom
Mgr. Barbora Bičanovská